Diari Oficial de la Generalitat Valenciana


Sumari del DOGV 9886, del 05-07-2024 (2024/5918)

RESOLUCIÓ de 17 de juny de 2024, de la Direcció General d'Ordenació Educativa i Política Lingüística, per la qual es publica la llista definitiva de centres educatius que en el curs 2024-2025 podran rebre un o una auxiliar de conversa en llengua estrangera, alemany, francés i italià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5918


Data del document
:   17-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 17 de juny de 2024, de la Direcció General d'Ordenació Educativa i Política Lingüística, per la qual es publica la llista definitiva de centres educatius que en el curs 2024-2025 podran rebre un o una auxiliar de conversa en llengua estrangera, alemany, francés i italià. [2024/5918]  
Per mitjà de Resolució de 6 de març de 2024, de la Direcció General d'Ordenació Educativa i Política Lingüística, per la qual es convoca el procediment de sol·licitud de participació en el procés de selecció dels centres públics per a l'assignació d'auxiliars de conversa d'alemany, francés i italià per al curs 2024-2025 (DOGV 9806, 11.03.2024).  
  
Amb data 22.04.2024 es va dictar la resolució per la qual es publica la llista provisional de centres educatius que en el curs 2024-2025 podran rebre un o una auxiliar de conversa en llengua estrangera, alemany, francés i italià.  
A proposta de la Comissió de Valoració del Servici d'Educació Plurilingüe, una vegada estudiades les al·legacions presentades pels centres docents quant a esta llista provisional, en virtut de les competències establides en l'article 10 del Decret 136/2023 de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
  
Primer  
Dictar la resolució definitiva de centres sol·licitants, ordenats segons la puntuació obtinguda, per a acollir un o una auxiliar de conversa en el curs 2024-2025, segons s'establix en l'apartat nové de la Resolució de 6 de març de 2024 (DOGV 11.03.2024), de la Direcció General d'Ordenació Educativa i Política Lingüística, per la qual es convoca el procediment de sol·licitud de participació en el procés de selecció dels centres públics per a l'assignació d'auxiliars de conversa d'alemany, francés i italià per al curs 2024-2025.  
  
  
Segon  
D'acord amb el resolc sèptim de la Resolució de 6 de març de 2024, en cas d'empat es resoldrà atenent la major puntuació seguint l'orde dels criteris establits en l'esmenat resolc. En cas de persistir l'empat, s'atendrà l'orde d'entrada de les sol·licituds.  
  
  
Tercer  
Es constituirà una llista d'espera ordenada per llengua i per puntuació amb els centres als quals no s'haja proposat l'adjudicació d'auxiliar.  
  
  
València, 17 de juny de 2024.- El director general d'Ordenació Educativa i Política Lingüística: Ignacio Martínez Arrúe.